เรื่องร้องเรียน: ตำรวจจราจรระหว่างซอยลาดพร้าว 87 และ 91 ปล่อยรถกลับรถจากฝั่งขาออก (เลขคี่) มาฝั่งขาเข้า (เลขคี่) มากผิดปกติไม่ได้สัดส่วนเพราะรถกลับรถเป็นทางโท แต่ตำรวจให้งฝั่งทางโทไปมากกว่าทางเอก จนทำให้รถฝั่งขาเข้าเมืองหางแถวติดไปไกลมาก  เคยจับเวลา ปล่อยรถกลับรถนานกว่า 2 นาที ในขณะที่ให้ทางเอกสลับไปไม่ถึง 2 นาทีก็กั้นให้หยุด  ไม่แน่ใจว่าเพราะทางเลขคี่เป็นของ สน.โชคชัย แต่ฝั่งเลขคู่เป็นของ สน.วังทองหลางหรือไม่ ทำให้จราจรของ สน.โชคชัยระบายแต่รถฝั่งที่ตนเองรับผิดชอบ แต่ไม่สนใจรถที่เป็นทางตรงและทางเอก ซึ่งบางครั้งแค่จากซอย 112 มาถึงซอย 100 ใช้เวลามากกว่า 30 นาที เพราะจอดนิ่งถุงขนาดใส่เกียร์ P จอดเฉยๆ ตลอด 30 นาทีเลย เพราะเมื่อข้างหน้าขยับ ตำรวจจะกั้นรถให้ทางกลับรถออกมาสะสมต่อเนื่องจนทางตรงก็ไม่มีโอกาสไปเลย
การดำเนินการของเจ้าหน้าที่: สน.โชคชัย รับผิดชอบการจราจร บนถนนลาดพร้าวและถนนประดิษฐ์มนูธรรม บริเวณร้องเรียนเป็นจุดที่มีการจราจรหนาแน่นซึ่งเป็นจุดกลับรถจากถนนลาดพร้าวขาออกเป็นลาดพร้าวขาเข้าซึ่งรับรถจากถนนประดิษฐ์มนูธรรมและถนนลาดพร้าว ปริมาณรถช่วงเวลาเร่งด่วนจึงมากทำให้เจ้าหน้าที่ตำรวจจราจร จำเป็นต้องรับรถยูเทิร์นในปริมาณที่มากขึ้นใช้เวลาพอสมควรแต่ไม่นานเกินรอ หากรับรถยูเทิร์นในเวลาที่ไม่เหมาะสม จะทำให้รถสะสมในช่องจราจรขาออกมากจนทำให้เกิดการล็อคตัวของรถในฝั่งขาเข้าและขาออก
ความเห็นของผู้แจ้ง: มีหลายวีดีโอที่ถ่ายเก็บไว้ว่ารถทางตรงจอดรอนานเกินไปจริงๆ ค่ะ แต่ก็ไม่เป็นไรค่ะ ถ้า จนท. ชี้แจงแบบนี้ก็จบค่ะทำอะไรไม่ได้
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร